ኢሉኒ" እስማዔል፡ ክልቴና ብሓባር ኢና ክንመውት ዘለና ኢልዎ ከምዝነበረ'ውን የዘንቱ። "ነቲ ሒዙዎ ዝነበረ ቴሌፎንን ኣንፈት ሓባሪ መሳርሒ [ጂፒኤስ]ን ናብቲ ባሕሪ ደርብዩዎ። 'ክትሞት እንተደሊኻ ርእስኻ ክኢልካ ሙት። ኣነ ግን ክመውት ኣይደልን ኢለዮ" እስማዔል ሞይቱ። ምንጪ ስእሊ, Reuters መግለጺ ስእሊ, ኣብ ህይወት ምድሓን ዝተዋፈረት ጃልባ 'ኦፐን ኣርምስ' ህይወት አሻሓት ዝበልዐ ባሕሪ መሓመድ ሓደ ካብቶም ኣብዚ ዓመት ጥራይ ንማእከላይ ባሕሪ ሰጊሮም ብህይወት ዝደሓኑ ልዕሊ 40 ሽሕ ስደተኛታት እዩ። ካብ ውድብ ሕቡራት መንግስታት ዝተረኸበ መረዳእታ ከምዘርእዮ፡ ኣብዚ ዓመት ጥራይ 839 ስደተኛታት ኣብ ማእከላይ ባሕሪ ሞይቶም እዮም። ኣንጻር ስደተኛታት ምዃኑ ዝፍለጥ ሚንስትር ውሽጣዊ ጉዳያት ኢጣልያ ማትዮ ሳልቪኒ፡ ኣብዚ ቅነ ስደተኛታት ዘድሓና መራኽብ ናብ ወደባት ኢጣልያ ከይኣትዋ ክፍትን እዩ ቀንዩ። ጎረቤት ጣልያን ዝኾነት ንእሽተይ ሃገር ማልታ ግን፡ ነቲ ኣብ ዓዲ ጣልያን ዝግበር ዘሎ ንጥፈታት ብቐረባ እያ ትከታተሎ። ሓይልታት ምክልኻል ማልታ ንስደተኛታት ካብ ባሕሪ የድሕኑ እዮም። ንመራኽብ ድሕነት ድጋፍ ክትገብር ግን ድልየት የብላን። እተን መራኽብ ድሕነት፡ ንሊብያውያን ዘይሕጋዊ ኣስገርቲ ድጋፍ ይህባ ኣለዋ እየን ዝብል ፍርሒ ኣለዋ። ዕጫ መሓመድ እንታይ እዩ?
